เป็นประจำเดือนประมาณ 5-6 วัน หลังประจำเดือนหายได้ 4-5 วัน มีอาการปวดหัว คลื่นไส้จะอาเจียน หูอื้อ ชามือชาเท้าเป็นเพราะอะไรคะ
สวัสดีค่ะ อาการปวดหัว คลื่นไส้จะอาเจียน หูอื้อ ชามือชาเท้าดังกล่าวมานั้น ไม่ใช่อาการที่จำเพาะเจาะจงต่อโรคหรือภาวะใดๆอย่างชัดเจนหากประจำเดือนมาตามรอบเดือนแบบที่ควรจะเป็นแล้ว ก็แสดงว่าน่าจะไม่ได้มีการตั้งครรภ์ แต่หากยังไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งถัดไปก็ยังไม่มาหรือมีอาการผิดปกติดังกล่าวต่อเนื่อง ควรไปยืนยันผลที่รพ.และหาสาเหตุต่อไป สาเหตุอื่นๆเช่นปวดศีรษะจากการใช้งาน น้ำในหูไม่เท่ากัน แนะนำการพักผ่อนให้เพียงพอ พักการใช้งานสายตา ไม่เปลี่ยนท่าทางเร็วๆ และสังเกตอาการดูอีกครั้งค่ะ